text: খাড়াছড়িতে নবগঠিত মুক্তিযোদ্ধা যাচাই বাছাই কমিটির বিরুদ্ধে অনাস্থা এনে সাংবাদিক সম্মেলনে – অপরাধ সংবাদ
  খাড়াছড়িতে নবগঠিত মুক্তিযোদ্ধা যাচাই বাছাই কমিটির বিরুদ্ধে অনাস্থা এনে সাংবাদিক সম্মেলনে
  খাগড়াছড়ি প্রতিনিধি: খাগড়াছড়ি জেলা মুক্তিযোদ্ধা যাচাই বাছাই কার্যক্রমে নবগঠিত কমিটির বিরুদ্ধে অনিয়ম ও দুর্নীতি এবং প্রকৃত মুক্তিযোদ্ধাদের বাদ দিয়ে তালিকা করার অভিযোগ এনে অনাস্থা প্রকাশ করেছে খাগড়াছড়ি সদর মুক্তিযোদ্ধা কমান্ডার মুক্তিযোদ্ধা সংসদ কমান্ড।
  বুধবার সকাল সাড়ে ১০টার দিকে খাগড়াছড়ি প্রেসক্লাবে সাংবাদিক সম্মেলনের মাধ্যমে নবগঠিত মুক্তিযোদ্ধা যাচাই-বাছাই কমিটির সভাপতিসহ অধিকাংশ সদস্য বিএনপি, জামায়াত ও হেফাজত ইসলামের সক্রিয় নেতা-সদস্য দাবি করে অনাস্থা প্রকাশসহ প্রধানমন্ত্রীর হস্তক্ষেপ কামনা ও আইনগত ব্যবস্থা গ্রহণের দাবি জানান বক্তারা। এতে লিখিত বক্তব্য প্রদান করেন, খাগড়াছড়ি সদর উপজেলা মুক্তিযোদ্ধা সংসদ কমান্ডের কমান্ডার মোঃ আব্দুর রহমান, এতে আরো উপস্থিত ছিলেন, পানছড়ি উপজেলা মুক্তিযোদ্ধা কমান্ডার মনিরুজ্জামান, মফিজুর রহমান ও মোঃ হানিফ।
  সম্মেলনে অভিযোগ করা হয়, মুক্তিযোদ্ধা যাচাই-বাছাইয়ের নবগঠিত কমিটির সভাপতি আলী আশরাফ বিএনপির সমর্থিত খাগড়াছড়ি জেলা জাতীয়তাবাদী মুক্তিযোদ্ধা দলের সভাপতি কমিটির সদস্য মোঃ জাফর আহম্মদ বিএনপির সক্রিয় সদস্য, মোঃ আবুল হাসেম মামলার অভিযুক্ত আসামী ও হেফাজত ইসলামের সক্রিয় সদস্য, মোঃ মোস্তফা বিএনপির রামগড় উপজেলার উপদেষ্টা ও সাবেক সহ-সভাপতি। এ ব্যাপারে মোঃ আবুল হাসেম বলেন, তিনি কোন রাজনৈতিক দলের সাথে সম্পৃক্ত নয়।